COM7 นำทีมวิ่งคึก! รับ “ไอโฟน 14” เปิดตัวคืนนี้
COM7 นำทีม CPW-SPVI บวกคึก โบรกชี้เซนติเมนต์เชิงบวกขานรับไอโฟน 14 เตรียมเปิดตัวคืนวันนี้
COM7 นำทีม CPW-SPVI บวกคึก โบรกชี้เซนติเมนต์เชิงบวกขานรับไอโฟน 14 เตรียมเปิดตัวคืนวันนี้
7 ก.ย. 2565

ผู้สื่อข่าวรายงานว่า วันนี้ (7 ก.ย.65) ณ เวลา 10:09 น. ราคาหุ้น บริษัท คอมเซเว่น จำกัด (มหาชน) หรือ COM7 อยู่ที่ระดับ 34 บาท บวก 0.25 บาท หรือ 0.74% สูงสุดที่ระดับ 34.25 บาท ต่ำสุดที่ระดับ 33.75 บาท ด้วยมูลค่าการซื้อขาย 119.22 ล้านบาท
ด้านราคาหุ้น บริษัท คอปเปอร์ ไวร์ด จำกัด (มหาชน) หรือ CPW อยู่ที่ระดับ 4.72 บาท บวก 0.06 บาท หรือ 1.29% สูงสุดที่ระดับ 4.76 บาท ต่ำสุดที่ระดับ 4.68 บาท ด้วยมูลค่าการซื้อขาย 2.64 ล้านบาท
ขณะที่ราคาหุ้น บริษัท เอส พี วี ไอ จำกัด (มหาชน) หรือ SPVI อยู่ที่ระดับ 6.60 บาท บวก 0.05 บาท หรือ 0.76% สูงสุดที่ระดับ 6.60 บาท ต่ำสุดที่ระดับ 6.45 บาท ด้วยมูลค่าการซื้อขาย 3.77 ล้านบาท
ทั้งนี้ ราคาหุ้นในกลุ่มไอโฟนปรับตัวเพิ่มขึ้นวันนี้ ตอบรับกับการเปิดตัวไอโฟน 14 ในคืนวันนี้ (7 ก.ย.65) โดยบริษัทหลักทรัพย์ โนมูระ พัฒนสิน มองว่า กรณีดังกล่าวจะเป็นจิตวิทยาบวกต่อกลุ่มผู้จำหน่ายสินค้า Apple อาทิ บริษัท คอปเปอร์ ไวร์ด จำกัด (มหาชน) หรือ CPW, บริษัท เอส พี วี ไอ จำกัด (มหาชน) หรือ SPVI, บริษัท ซินเน็ค (ประเทศไทย) จำกัด (มหาชน) หรือ SYNEX, บริษัท เจ มาร์ท จำกัด (มหาชน) หรือ JMART และ บริษัท คอมเซเว่น จำกัด (มหาชน) หรือ COM7
เช่นเดียวกับ นางสาววิลาสินี บุญมาสูงทรง ผู้อำนวยการฝ่ายวิจัย บริษัทหลักทรัพย์ โกลเบล็ก แนะนำกลยุทธ์การลงทุนที่ได้รับประโยชน์จากการเปิดตัว iPhone 14 โดยมองว่า หุ้นที่จะได้รับอานิสงส์จากปัจจัยดังกล่าว ได้แก่ CPW, SPVI, COM7, SYNEX และ JMART